S-5089/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 25. ágúst 2020, á hendur G-kk-þgf F-kk-þgf K-kk-þgf, kt. [...], [...], [...], fyrir eftirtalin brot framin í Reykjavík:

I.

Þjófnað með því að hafa, mánudaginn 18. desember 2017, stolið tveimur flöskum af Finlandia vodka samtals að söluandvirði 3.598 krónur úr verslun ÁTVR við Stuðlaháls 2.

Telst háttsemi þessi varða við 1. mgr. 244. gr. almennra hegningarlaga nr. 19/1940.

II.

Þjófnað með því að hafa, þriðjudaginn 19. desember 2017, stolið tveimur flöskum af Tópas vodkaskotum samtals að söluandvirði 7.798 krónur úr verslun ÁTVR við Stuðlaháls 2.

Telst háttsemi þessi varða við 1. mgr. 244. gr. almennra hegningarlaga nr. 19/1940.

III.

Þjófnað með því að hafa, þriðjudaginn 19. desember 2017, stolið einni flösku af Tópas vodkaskotum að söluandvirði 3.899 krónur úr verslun ÁTVR við Stuðlaháls 2.

Telst háttsemi þessi varða við 1. mgr. 244. gr. almennra hegningarlaga nr. 19/1940.

IV.

Þjófnað með því að hafa, fimmtudaginn 4. júní 2020, stolið sex pökkum af hangiáleggi og þremur pökkum af osti, samtals að söluandvirði 6.381 krónur úr verslun Nettó við Fiskislóð 3.

Telst háttsemi þessi varða við 1. mgr. 244. gr. almennra hegningarlaga nr. 19/1940.

V.

Þjófnað með því að hafa, laugardaginn 6. júní 2020, stolið fjórum langlokum og einum sprittbrúsa, samtals að söluandvirði 3.985 krónur úr verslun Nettó við Þönglabakka 1.

Telst háttsemi þessi varða við 1. mgr. 244. gr. almennra hegningarlaga nr. 19/1940.

VI.

Þjófnað með því að hafa, föstudaginn 12. júní 2020, stolið matvöru, samtals að söluandvirði 4.074 krónur úr verslun Bónus við Fiskislóð 2.

Telst háttsemi þessi varða við 1. mgr. 244. gr. almennra hegningarlaga nr. 19/1940.

VII.

Þjófnað með því að hafa, fimmtudaginn 25. júní 2020, stolið matvöru, samtals að söluandvirði 9.342 krónur úr verslun Nettó við Fiskislóð 3.

Telst háttsemi þessi varða við 1. mgr. 244. gr. almennra hegningarlaga nr. 19/1940.

VIII.

Þjófnað með því að hafa, sunnudaginn 28. júní 2020, stolið tveimur vínflöskum, að óþekktu söluandvirði frá Tapasbarnum við Vesturgötu 3b og í kjölfarið stolið tveimur flöskum af sterku áfengi frá Center Hotel Plaza við Aðalstræti 4.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarlegar kröfur:

1. Vegna ákæruliðar I. gerir E-kvk-nf S-kvk-nf, lögmaður, kröfu, fyrir hönd Áfengis og tóbaksverslunar ríkissins kt. [...], um skaðabætur að fjárhæð kr. 3.598, auk vaxta af þeirri fjárhæð, frá 18. desember 2017 til 28. janúar 2018. Eftir það er krafist dráttavaxta skv. 1. mgr. 6. gr., sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi.

2. Vegna ákæruliðar II. gerir E-kvk-nf S-kvk-nf, lögmaður, kröfu, fyrir hönd Áfengis og tóbaksverslunar ríkissins kt. [...], um skaðabætur að fjárhæð kr. 7.798, auk vaxta af þeirri fjárhæð, frá 19. desember 2017 til 28. janúar 2018. Eftir það er krafist dráttavaxta skv. 1. mgr. 6. gr., sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi.

3. Vegna ákæruliðar III. gerir E-kvk-nf S-kvk-nf, lögmaður, kröfu, fyrir hönd Áfengis og tóbaksverslunar ríkissins kt. [...], um skaðabætur að fjárhæð kr. 3.899, auk vaxta af þeirri fjárhæð, frá 19. desember 2017 til 28. janúar 2018. Eftir það er krafist dráttavaxta skv. 1. mgr. 6. gr., sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 19. ágúst 2020, hefur ákærði tvisvar sinnum verið fundinn sekur um þjófnað. Í fyrra skiptið gekkst ákærði undir lögreglustjórasátt 13. desember 2016 þar sem honum var gert að greiða sekt. Í seinna skiptið var ákærði dæmdur í 30 daga fangelsi, skilorðsbundið til tveggja ára, með dómi Héraðsdóms Reykjavíkur 19. september 2019.

Ákærði framdi þau brot sem hann er nú sakfelldur fyrir samkvæmt I. III. kafla ákæru fyrir uppsögu framangreinds dóms frá 19. september 2019 og ber því að dæma honum hegningarauka að því er þau brot varðar, sbr. 78. gr. almennra hegningarlaga laga nr. 19/1940. Með þeim brotum sem ákærði er nú sakfelldur fyrir samkvæmt IV. – VIII. kafla ákæru hefur hann rofið skilorð dómsins frá 19. september 2019 og ber því að dæma skilorðið upp og gera ákærða refsingu í einu lagi, sbr. 60. og 77. gr. almennra hegningarlaga nr. 19/1940.

Við ákvörðun refsingar í máli þessu verður litið til skýlausrar játningar ákærða hjá lögreglu og fyrir dómi og þess að ákærði hefur gengist við bótaskyldu gagnvart bótakrefjanda og hyggst bæta að fullu fyrir það tjón sem hann olli með háttsemi sinni. Þá er einnig litið til þess að langt er liðið frá því brot samkvæmt I. – III. kafla ákæru voru framin og að um er að ræða hegningarauka vegna þeirra brota, sbr. framangreint. Þá kom fram í máli verjanda ákærða að ákærði, sem hefur átt við áfengisvanda að stríða, reynir nú að taka sig á og vinna bug á þeim vanda. Kom fram að ákærði sótti meðferð á vegum SÁÁ og býr nú á áfangaheimilinu Draumalandið. Verður framangreint metið honum til refsimildunar. Eins liggur fyrir að ákærði er í námi. Um framangreint vísast til 1. 5., 8. og 9. tölul. 70. gr. laga nr. 19/1940. Á hinn bóginn horfir til refsiþyngingar að ákærði er nú í þriðja sinn á skömmum tíma sakfelldur fyrir þjófnað í alls átta aðgreind skipti og hefur hann því unnið sér inn refsingu eftir 244. gr. almennra hegningarlaga nr. 19/1940. Við ákvörðun refsingar er því litið til 255. gr., sbr. 71. og 77. gr. almennra hegningarlaga nr. 19/1940.

Með hliðsjón af framangreindum atriðum og sakarefni máls þessa þykir refsing ákærða hæfilega ákveðin fangelsi í 3 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Líkt og að framan greinir liggja fyrir þrjár bótakröfur í málinu þar sem þess er krafist að ákærða verði gert að greiða Áfengis og tóbaksverslun ríkisins (ÁTVR) skaðabætur vegna brota samkvæmt I.III. kafla í ákæru samtals að fjárhæð 15.295 krónur. Ákærði hefur verið fundinn sekur um brot þau sem lýst er í I. – III. kafla í ákæru og ber hann ábyrgð á því tjóni er af þeim hlaust. Að framangreindu virtu þykir rétt að fallast á bótakröfurnar líkt og í dómsorði greinir. Þar sem bótakrefjandi sótti ekki þing heldur ákæruvaldið fyrir hans hönd verður honum ekki dæmdur málskostnaður úr hendi ákærða svo sem krafist er og miðast útreikningur dráttarvaxta við daginn sem ákærða er kynntar bótakröfurnar af lögreglu, sbr. 9. gr. laga nr. 38/2001.

Ákærði greiði málsvarnarþóknun skipaðs verjanda síns, I-kk-ef F-kk-ef Á-kk-ef lögmanns, 158.720 krónur, þar með talinn virðisaukaskattur.

Engan sakarkostnað leiddi af meðferð málsins.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari fyrir hönd M-kvk-ef H-kvk-ef J-kvk-ef aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf F-kk-nf K-kk-nf, sæti fangelsi í 3 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði Áfengis og tóbaksverslun ríkisins (ÁTVR) 3.598 krónur auk vaxta samkvæmt 1. mgr. 8. gr. laga nr. 38/2001 um vexti og verðtryggingu frá 18. desember 2017 til 28. janúar 2018, en með dráttarvöxtum samkvæmt 9. gr., sbr. 1. mgr. 6. gr. laga nr. 38/2001, frá 28. júní 2020 til greiðsludags.

Ákærði greiði Áfengis og tóbaksverslun ríkisins (ÁTVR) 7.798 krónur auk vaxta samkvæmt 1. mgr. 8. gr. laga nr. 38/2001 um vexti og verðtryggingu frá 19. desember 2017 til 28. janúar 2018, en með dráttarvöxtum samkvæmt 9. gr., sbr. 1. mgr. 6. gr. laga nr. 38/2001, frá 28. júní 2020, frá þeim degi til greiðsludags.

Ákærði greiði Áfengis og tóbaksverslun ríkisins (ÁTVR) 3.899 krónur auk vaxta samkvæmt 1. mgr. 8. gr. laga nr. 38/2001 um vexti og verðtryggingu frá 19. desember 2017 til 28. janúar 2018, en með dráttarvöxtum samkvæmt 9. gr., sbr. 1. mgr. 6. gr. laga nr. 38/2001, frá 28. júní 2020 til greiðsludags.

Ákærði greiði málsvarnarþóknun skipaðs verjanda síns, I-kk-ef F-kk-ef Á-kk-ef lögmanns, 158.720 krónur.

S-kvk-nf D-kvk-nf J-kvk-nf

2017 til 28. janúar 2018, en með dráttarvöxtum samkvæmt 9. gr., sbr. 1. mgr. 6. gr. laga nr. 38/2001, frá 28. júní 2020, frá þeim degi til greiðsludags.

Ákærði greiði Áfengis og tóbaksverslun ríkisins (ÁTVR) 3.899 krónur auk vaxta samkvæmt 1. mgr. 8. gr. laga nr. 38/2001 um vexti og verðtryggingu frá 19. desember 2017 til 28. janúar 2018, en með dráttarvöxtum samkvæmt 9. gr., sbr. 1. mgr. 6. gr. laga nr. 38/2001, frá 28. júní 2020 til greiðsludags.

Ákærði greiði málsvarnarþóknun skipaðs verjanda síns, I-kk-ef F-kk-ef Á-kk-ef lögmanns, 158.720 krónur.

S-kvk-nf D-kvk-nf J-kvk-nf